25. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 421 της 17/30 Αυγ. 1988 (ΦΕΚ Α΄ 195) Σύσταση νέων οργανικών θέσεων στο Ταμείο Επικουρικής Ασφάλισης Χημικών. Έχοντες υπ’ όψη: 1.Τις διατάξεις: α)Της παρ. 5 του άρθρ. 24 του Νομ. 1558/1985 «Κυβέρνηση και Κυβερνητικά όργανα» (ΦΕΚ 137/ Α/85). β)Του Νομ. 1586/86 «Βαθμολογική διάρθρωση των θέσεων του Δημοσίου Νομικών Προσώπων δημοσίου δικαίου και των Οργανισμών τοπικής αυτοδιοίκησης και άλλες διατάξεις» (ΦΕΚ 37/Α/ 1.4.86). γ)Του άρθρ. 17 του Νομ. 1320/1983 «Πρόσληψη στο Δημόσιο Τομέα και άλλες διατάξεις» (ΦΕΚ 6/ Α/83). 2.Την 6474/88 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 451/Β/88). 3.Την 415/88 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Άρθρ.1.-Στο Ταμείο Επικουρικής Ασφάλισης Χημικών συνιστώνται 12 νέες οργανικές θέσεις προσωπικού ως εξής:  Α.ΜΟΝΙΜΟ ΠΡΟΣΩΠΙΚΟ 1.Κατηγορία ΠΕ Κλάδος ΠΕ Διοικητικός-Οικονομικός 2 θέσεις. 2.Κατηγορία ΤΕ Κλάδος ΤΕ Διοικητικός-Λογιστικός, θέσεις 2. 3.Κατηγορία ΔΕ α)Κλάδος ΔΕ Διοικητικός-Λογιστικός 4 θέσεις. β)Κλάδος ΔΕ Δακτυλογράφων-Στενογράφων, ειδικότητας Ελληνικής μία θέση. 4.Κατηγορία ΥΕ. α)Κλάδος ΥΕ Επιμελητών μια θέση. β)Κλάδος ΥΕ Προσωπικού καθαριότητας μια θέση. Β΄ ΛΟΙΠΟ ΠΡΟΣΩΠΙΚΟ Μια θέση δικηγόρου με έμμισθη εντολή. Διάρθρωση θέσεων Άρθρ.2.-1.Οι θέσεις του προσωπικού του Ταμείου Επικουρικής Ασφάλισης Χημικών που προβλέπονται από το Π.Δ. 461/1987 (ΦΕΚ 216/Α/87) και το άρθρ. 1 του παρόντος διαρθρώνονται κατά κατηγορία και κλάδο ως εξής: ΚΑΤΗΓΟΡΙΑ ΠΕ  Κλάδος ΠΕ Διοικητικός-Οικονομικός θέσεις 4. Διατηρείται προσωρινά στην κατηγορία αυτή και μία θέση που προβλέπεται από το Π.Δ. 116/1985. Η θέση αυτή καταργείται με την καθ’ οιονδήποτε τρόπο κένωσή της. Κατηγορία ΤΕ Κλάδος ΤΕ Διοικητικός-Λογιστικός, θέσεις 5. 3 από τις θέσεις αυτές πληρούνται όταν καταργηθούν οι προσωρινές θέσεις των κατηγοριών ΠΕ (θέση 1) και ΔΕ (θέσεις 2). Κατηγορία ΔΕ Κλάδος ΔΕ Διοικητικός-Λογιστικός θέσεις 12. Διατηρούνται προσωρινά στην κατηγορία αυτή και 2 θέσεις από αυτές που προβλέπονται στο Π.Δ. 116/1985. Οι θέσεις αυτές καταργούνται με την καθ’ οιονδήποτε τρόπο κένωσή τους. Κλάδος ΔΕ Δακτυλογράφων-Στενογράφων, ειδικότητας δακτυλογράφων Ελληνικής, θέση μία. Κατηγορία ΥΕ. Κλάδος ΥΕ Επιμελητών θέσεις 2. Στον κλάδο αυτό κατατάσσονται οι υπάλληλοι του κλάδου ΥΕ Βοηθητικού Προσωπικού. Κλάδος ΥΕ Προσωπικού Καθαριότητας θέση μία και μία θέση του Νομ. 1476/84 (προσωρινή). 2.Προσόντα διορισμού στον εισαγωγικό βαθμό των παραπάνω κλάδων ορίζονται τα προβλεπόμενα στο Π.Δ. 194/88 «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου» (ΦΕΚ 84/Α/ 6.5.88). ΛΟΙΠΟ ΠΡΟΣΩΠΙΚΟ Μια θέση δικηγόρου με έμμισθη εντολή και άδεια δικηγορίας στον Άρειο Πάγο. Καταργούμενες διατάξεις. Άρθρ.3.-Από τη δημοσίευση του παρόντος καταργούνται οι διατάξεις του άρθρ. 3 του Π.Δ. 461/1987 (ΦΕΚ 216/Α/8.12.87). 